**У   С   Т   А   В**

**НА НАРОДНО ЧИТАЛИЩЕ „ПРОСВЕТА”–** **1908 г.”**  
**с. Баня, общ. РАЗЛОГ,**  
**обл. БЛАГОЕВГРАД**

**ОСНОВАН ПРЕЗ 1908 ГОДИНА**

      С този устав, съобразен със Закона за народните читалища, ДВ, бр.42 от 5 юни 2009 година, се уреждат основните положения на вътрешнонормативната уредба на читалището, в зависимост от условията, при които се развива неговата народополезна дейност.

**І.ГЛАВА ПЪРВА: НАИМЕНОВАНИЕ И СЕДАЛИЩЕ**

**Чл.1.** **НАРОДНО** **читалище „ПРОСВЕТА – 1908 г.”**

**Чл.2. Седалище – с. Баня, общ. Разлог**

**ІІ. ГЛАВА ВТОРА: ОБЩИ ПОЛОЖЕНИЯ**

**Чл.3.**(1) Народните читалища са традиционни самоуправляващи се български културно-просветни сдружения в населените места, които изпълняват и държавни културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

      (2) Читалищата са юридически лица с нестопанска цел.

**ІІІ. ГЛАВА ТРЕТА: ЦЕЛИ, ДЕЙНОСТИ И ЗАДАЧИ**

**Чл.4.** Целта на читалището е да задоволява потребностите на гражданите свързани с:  
           1. Развитие и обогатяване на културния живот, социалната и образователната  дейност в населеното място.  
            2. Запазване на обичаите и традициите на българския народ.  
            3. Разширяване на знанията на гражданите и приобщаването им към ценностите и постиженията на науката, изкуството и културата.  
            4. Възпитаване и утвърждаване на националното самосъзнание.  
            5. Осигуряване на достъп до информация.

**Чл.5.** За постигане на своята цел читалището извършва следните дейности:  
             1. Поддържа библиотека.  
             2. Развива и подпомага любителското художествено творчество.  
             3. Организира школи, кръжоци, курсове, празненства, концерти, чествания, младежки дейности и фестивали.  
             4. Събиране и разпространяване на знания за родния край.  
             5. Предоставяне на компютърни и интернет услуги.

6.Създаване и съхраняване на музейни колекции съгласно закона за културното наследство.

**Чл.6.** Читалище „Просвета-1908” може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

**Чл.7.** Читалището няма право да предоставя собствено или ползвано имущество възмездно или безвъзмездно:  
           1. За хазартни игри и нощни заведения.  
2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности.  
           3. За постоянно ползване от политически партии и организации.  
           4. На председателя, секретаря, членове на настоятелството и проверителната комисия и на членове на техните семейства.

**Чл.8.** Читалището може да се съюзява с други читалища за защита на своите интереси, за провеждане на съвместни дейности и инициативи.

**ІV. ГЛАВА ЧЕТВЪРТА. УЧРЕДЯВАНЕ,ЧЛЕНСТВО**

**Чл.9** Читалището придобива качеството на юридическо лице с вписването му в регистъра за организациите с нестопанска цел на окръжния съд, в чийто раьон е седалището на читалището.  
                   **Чл.10.**(1) Членовете  на народно читалище „ПРОСВЕТА-1908” могат да бъдат   индивидуални, колективни и почетни.  
          (2) Индивидуалните членове са български граждани. Те биват действителни и спомагателни.  
           1. Действителни членове са лица, навършили 18 години, които участват в дейността на читалището , редовно плащат  членски внос и имат право да избират и да бъдат избирани.  
         2. Спомагателни членове са лица до 18 години, които нямат право да избират и да бъдат избирани. Те имат право на съвещателен глас.  
             3. Приемането на нови членове се извършва след подаване на писмена молба от желаещите до Настоятелството, в която се заявява предпочитаната от тях форма на участие в дейността на читалището, готовността да спазват изискванията на този устав, да работят за осъществяване на целите на читалището и да плащат редовно членския си внос.  
             4. Членството се учредява или продължава с акта на плащането на членския внос,   с решение на Настоятелството , което преценява дали кандидатът  има отношение към дейността на читалището. .Ако кандидатът няма отношение към дейността на читалището, Настоятелството отхвърля неговото желание да бъде член на читалището. Води се регистър на читалищните членове.  
              5. Молби за нови членове не се приемат три месеца преди провеждането на отчетно-изборни събрания на читалището.  
             6. Членството се прекратява от Настоятелството:  
                  \* с писмено заявление на читалищния член  
                    \* когато не е платен членският внос в рамките на 1 календарна  година.  
                    \* при отказ от участие в дейността на читалището.  
              7. Членството се прекратява от Общото събрание с изключване при  грубо нарушение на Устава, непристойно поведение уронващо авторитета и доброто име на читалището и неговите органи, както и при посегателство върху имуществото на читалището.

             (3) Колективни членове/ могат да бъдат:  
             1. Професионални организации.  
              2. Стопански организации.  
             3. Търговски дружества.  
              4. Кооперации и сдружения.  
             5. Културно-просветни и любителски клубове.

             (4) Почетни членове могат да бъдат български и чужди граждани с изключителни заслуги на читалището.

**Чл. 11.**(1) Членовете на читалището имат право:

-                                                                                  
           1. Да избират ръководни органи и да бъдат избирани в тях, ако 1 години  
непосредствено преди избора са били членове на читалището.  
           2. Да участват в обсъждане на дейността на читалището.  
           3. Да ползват с предимство неговата база и услугите му.  
          (2) Членовете на читалището са длъжни:  
           1. Да спазват устава на читалището.  
           2. Да плащат редовно членския си внос.  
           3. Да пазят доброто име на читалището.  
           4. Да съдействат за постигане на целите му, да работят за изпълнения решенията на Общото събрание и Настоятелството, като активно участват в дейността му.

**V. ГЛАВА.** **УПРАВЛЕНИЕ**

**Чл. 12.** Органи на читалището са общото събрание, настоятелството и проверителната комисия.

**Чл.13.**(1) Върховен орган на читалището е общото събрание.  
          (2) Общото събрание на читалището се състои от всички членове на читалището, имащи право на глас.

**Чл.14.**(1) Общото събрание:  
              1. Приема , изменя и допълва устава.  
              2. Избира и освобождава членове на Настоятелството, Проверителната комисия и Председателя .  
              3. Приема вътрешните актове, необходими за организацията на дейността на читалището.  
              4. Изключва членове на читалището.  
              5. Определя основни насоки на дейността на читалището.  
              6. Взема решение за членуване или за прекратяване на членството в читалищно сдружение.  
             7. Приема бюджета на читалището.  
             8. Приема годишнияь отчет до 30 март на следващата година.  
              9. Определя размера на членския внос.  
            10. Отменя решения на органите на читалището.  
            11. Взема решения за прекратяване на читалището.

            (2) Решенията на Общото събрание са задължителни за другите органи на читалището.

-                                                                                  
                    **Чл.15**.(1) Редовно общо събрание на читалището се свиква от Настоятелството веднъж годишно.  
             (2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде връчена или получена срещу подпис не по-късно от 7 дни преди датата на провеждането.  
             (3)Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от 1/3 от

членовете на читалището.   
              (4) Решенията по чл.14, ал.1, т. 1, 4, 10, 11 се вземат с мнозинство  най-малко 2/3 от всички членове. Оставалите решения се вземат с мнозинство повече от половината от присъстващите членове.

**Чл. 16.**(1) Изпълнителен орган на читалището е   Настоятелството, което се състои най-малко  от трима членове избрани за срок до  3 години. Същите да нямат роднински връзки по права и съребрена линия до четвърта степен.    
             (2) Настоятелството упълномощено:  
              1. Да свиква общо събрание.  
            2. Да осигурява изпълнението на решенията на общото събрание.  
            3. Да подготвя и внася в общото събрание проект за бюджет на читалището и утвърждава щата му.  
            4. Да подготвя и внася в общото събрание отчет за дейността на читалището.  
            5. Назначава секретаря на читалището:     
                      
                    \* утвърждава длъжностната характеристика на секретаря  
                    \* определя възнаграждението му  
              6. Приема нови членове на читалището.

           (3) Настоятелството свиква заседание веднъж на тримесечие.  
.

            (4) Настоятелството взема решение с мнозинство повече от половината на членовете си.

**Чл.17** (1) Председателят на читалището е член на настоятелството и се избира от общото събрание за срок до 3 години.

(2) Председателят:

             1. Организира дейността на читалището съобразно закона,  
устава и решенията на общото събрание.  
             2. Представлява читалището.  
            3. Свиква и ръководи заседанията на настоятелството и председателства общото събрание.  
             4. Отчита дейността си пред настоятелството.  
             5. Сключва и прекратява трудовите договори със служителите, съобразно бюджета на читалището и въз основа решение на настоятелството.

6.Служителитена читалището работят по безсрочентрудов договор,след изтичане мандата на настоятелството договора на секретаря иостаналите служители не се прекратява.

**Чл. 17а.**(1) Секретаря на читалището:

             1. Организира изпълнението на решенията на настоятелството, включително решенията за изпълнението на бюджета.  
              2. Организира текущата основна и допълнителна дейност.  
             3. Отговаря за работата на щатния и хонорувания персонал.  
              4. Представлява читалището заедно и поотделно с председателя.  
              (2) Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга на председателя на читалището.

**Чл.18.**(1) Проверителната комисия се състои най-малко от трима членове, избрани за срок до 3 години.  
              (2) Членовете на проверителната комисия не могат да бъдат лица, които са в трудовоправни отношения с читалището, или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.  
              (3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

**Чл.19.** Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**VІ   ГЛАВА. ИМУЩЕСТВО И ФИНАНСИРАНЕ**

**Чл.20.** Имуществото на читалището се състои от право на собственост и от други вещни права, вземания и ценни книжа.

                        **Чл.21.** Читалището набира средства от следните източници:  
              1. Членски внос.  
              2. Културно-просветна и информационна дейност.  
              3. Субсидия от държавния и от общинския бюджет.  
             4. Наеми от движимо и недвижимо имущество.  
             5. Дарения и завещания.  
             6. Други приходи.

**Чл.22.**(1) Читалищното настоятелство изготвя годишния отчет за приходите и разходите, който се приема от общото събрание.  
             (2) Отчетът за изразходваните от бюджета средства се представя в общината, на чиято територия се намира читалището.                           
                     
**Чл.22а.**(1) Председателят на читалището в срок до 10 ноември представя на кмета на общината предложения  за своята дейност през следващата година.  
             (2) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности и за изразходваните от бюджета средства през предходната година.

**VІІ ГЛАВА. ПРЕКРАТЯВАНЕ**

**Чл.23.**(1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд ако:   
              1. Дейността му противоречи на закона, устава и добрите нрави.  
               2. Имуществото му не се използва според целите и предмета на дейността на читалището.

              (2) Прекратяване на читалището по решение на окръжния съд може да бъде постановено по искане на прокурора., направено самостоятелно или след подаден сигнал от министъра на културата.

**VІІІ ГЛАВА.** **ЗАКЛЮЧИТЕЛНИ РАЗПОРЕДБИ**

               1. Читалището има име – „Просвета” дадено му през 1908 г.;  
кръгъл печат с надпис – Читалище „Просвета” – с.Баня - Разложко.    В средата на печата има разтворена книга.

Промяната на чл.11ал.1 т.1 е направена при проведено Отчетно –изборно събрание на редовните членове на 23.03.2018г.

ПРЕДСЕДАТЕЛ:

/Маргарита Рачева/